Direktiva Komisije 2002/71/ES

z dne 19. avgusta 2002

o spremembah prilog k direktivam Sveta 76/895/EGS, 86/362/EGS, 86/363/EGS in 90/642/EGS glede določanja najvišjih dovoljenih vrednosti ostankov pesticidov (formotion, dimetoat in oksidemeton-metil) v in na žitih, živilih živalskega izvora in nekaterih proizvodih rastlinskega izvora, vključno s sadjem in zelenjavo

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 76/895/EGS z dne 23. novembra 1976 o določanju najvišjih dovoljenih vrednosti ostankov pesticidov v in na sadju in zelenjavi [1], kakor je bila nazadnje spremenjena z Direktivo Komisije 2002/66/ES [2], in zlasti člena 5 Direktive,

ob upoštevanju Direktive Sveta 86/362/EGS z dne 24. julija 1986 o določanju najvišjih dovoljenih vrednosti ostankov pesticidov v in na žitih [3], kakor je bila nazadnje spremenjena z Direktivo 2002/66/ES, in zlasti člena 10 Direktive,

ob upoštevanju Direktive Sveta 86/363/EGS z dne 24. julija 1986 o določanju najvišjih dovoljenih vrednosti ostankov pesticidov v in na živilih živalskega izvora [4], kakor je bila nazadnje spremenjena z Direktivo 2002/66/ES, in zlasti člena 10 Direktive,

ob upoštevanju Direktive Sveta 90/642/EGS z dne 27. novembra 1990 o določanju najvišjih dovoljenih vrednosti ostankov pesticidov v in na proizvodih rastlinskega izvora, vključno s sadjem in zelenjavo [5], kakor je bila nazadnje spremenjena z Direktivo 2002/66/ES, in zlasti člena 7 Direktive,

ob upoštevanju naslednjega:

(1) Pri žitih in proizvodih rastlinskega izvora, vključno s sadjem in zelenjavo, količine ostankov odsevajo uporabo najmanjše količine pesticidov, potrebne za učinkovito varstvo rastlin, ki so uporabljeni na takšen način, da je količina ostanka tako nizka, kakor je to praktično mogoče in toksikološko sprejemljivo, ob upoštevanju zlasti varovanja okolja in predvidenega vnosa s hrano. Pri živilih živalskega izvora vrednosti ostankov odsevajo vnos, ki ga živali dobijo s prehranjevanjem z žiti in proizvodi rastlinskega izvora, tretiranimi s pesticidi, in kjer je to ustrezno, neposredne posledice uporabe veterinarskih zdravil. Najvišje dovoljene vrednosti ostankov v Skupnosti (MVO) pomenijo zgornjo mejo vsebnosti takšnih ostankov, ki se lahko pričakujejo v proizvodih ob upoštevanju dobre kmetijske prakse.

(2) Najvišje dovoljene vrednosti ostankov pesticidov (MVO-je) je treba pregledovati in se lahko spremenijo zaradi upoštevanja novih informacij in podatkov. MVO-ji so določeni na spodnji meji analitične določitve, na kateri registrirana uporaba fitofarmacevtskih sredstev nima za posledico zaznavnih količin pesticidov v ali na živilskem proizvodu, ali na kateri ni registrirane uporabe, ali na kateri uporabe, ki so jih države članice registrirale, niso utemeljene s potrebnimi podatki, ali na kateri uporabe v tretjih državah, ki imajo za posledico ostanke v ali na prehrambnih proizvodih, ki so lahko dani na trg v Skupnosti, niso utemeljene s potrebnimi podatki.

(3) Glede dimetoata in oksidemeton-metila je nekaj držav članic Komisijo obvestilo o svoji želji, da bi revidirali nacionalne MVO-je v skladu s členom 8 Direktive 90/642/EGS, zaradi skrbi v zvezi z vnosom s hrano potrošnikov. Predlogi za pregled MVO-jev Skupnosti so bili predloženi Komisiji. Komisija je sklenila, da je zaradi morebitne ogroženosti potrošnikov preudarno spremeniti nekatere MVO-je. Pomembno je, da države članice sprejmejo dodatne ukrepe za obvladovanje tveganja, da bi ustrezno zaščitili potrošnika. Za dimetoat in oksidemeton-metil bodo morale države članice pregledati obstoječe registracije v skladu s členom 4 Direktive 91/414/EGS [6], kakor je bila nazadnje spremenjena z Direktivo Komisije 2002/64/ES [7], da registrirane uporabe ne bi vodile v preseganje MVO-jev.

(4) Dosmrtna izpostavljenost potrošnikov pesticidom iz te direktive prek živilskih proizvodov je bila ponovno ocenjena in ovrednotena v skladu s postopki in praksami Skupnosti, ob upoštevanju smernic, ki jih je objavila Svetovna zdravstvena organizacija [8]. Preračunano je, da MVO-ji, ki so določeni v tej direktivi, ne bodo imeli za posledico preseženih sprejemljivih dnevnih vnosov. Sprejemljivi dnevni vnos za oksidemeton-metil je 0,0003 mg/kg telesne teže (JMPR 1989), akutni referenčni odmerek je 0,005 mg/kg telesne teže, sprejemljivi dnevni vnos za dimetoat je 0,002 mg/kg telesne teže (JMPR 1996), akutni referenčni odmerek je 0,03 mg/kg telesne teže.

(5) Kjer je to ustrezno, je bila ocenjena in ovrednotena akutna izpostavljenost potrošnikov tem pesticidom prek posameznih živilskih proizvodov, ki utegnejo vsebovati ostanke teh pesticidov v skladu s postopki in prakso Skupnosti, ob upoštevanju smernic, ki jih je objavila Svetovna zdravstvena organizacija. Sklenjeno je, da navzočnost ostankov pesticidov na MVO-jih ali pod MVO-ji, predlaganimi v tej direktivi, ne bo povzročala akutnih toksičnih učinkov.

(6) Za formotion ni poročil o uporabi po svetu. Zaradi pomanjkljivih podatkov o ostankih in toksikologiji je ustrezno, da se določijo najvišje dovoljene vrednosti ostankov za formotion za vse proizvode na spodnjo mejo analitične določitve.

(7) Prek Svetovne trgovinske organizacije so bila opravljena posvetovanja s trgovinskimi partnerji Skupnosti o vrednostih za formotion, dimetoat in oksidemeton-metil, ki so predlagane v tej direktivi, in bile so upoštevane njihove pripombe o teh vrednostih.

(8) Upoštevana so bila mnenja Znanstvenega odbora za rastline, zlasti njegovi nasveti in predlogi glede metodologije, ki jo je treba uporabljati za varstvo potrošnikov kmetijskih proizvodov, tretiranih s pesticidi.

(9) Priloge k direktivam 76/895/EGS, 86/362/EGS, 86/363/EGS in 90/642/EGS je zato treba spremeniti.

(10) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO DIREKTIVO:

Člen 1

V Prilogi II k Direktivi 76/895/EGS se vpisi v zvezi z "dimetoatom", "ometoatom", "formotionom", "oksidemeton-metilom", "demeton-S-metilom" in "demeton-S-metilsulfonom" črtajo.

Člen 2

V delu A Priloge II k Direktivi 86/362/EGS se dodajo naslednje vrstice:

"Ostanek pesticidov | Najvišja dovoljena vrednost v mg/kg |

Oksidemeton-metil (vsota oksidemeton-metila in demeton-S-metilsulfona, izražena kot oksidemeton-metil) | 0,1 Ječmen in oves 0,02 Druga žita |

Dimetoat (vsota dimetoata in ometoata, izražena kot dimetoat) | 0,3 Pšenica, rž in tritikala, 0,02 Druga žita |

Formotion | 0,02 Žita |

Člen 3

V delu B Priloge II k Direktivi 86/363/EGS se dodajo naslednje vrstice:

"Ostanek pesticidov | Najvišja dovoljena vrednost v mg/kg |

Za meso, vključno z maščobo, mesne proizvode, drobovino in živalske maščobe, kakor so navedeni v Prilogi I v oznakah KN 0201, 0202, 0203, 0204, 02050000, 0206, 0207, ex 0208, 020900, 0210, 160100 in 1602 | Za mleko in mlečne proizvode, navedene v Prilogi 1 v oznakah KN 0401, 0402, 040500 in 0406 | Za sveža jajca brez lupine, ptičja jajca in jajčne rumenjake, navedene v Prilogi 1 v oznakah KN 040700 in 0408 |

Oksidemetonmetil (vsota oksidemeton-metila in demeton-S-metilsulfona, izražena kot okside-metonmetil) | 0,02 | 0,02 | 0,02 |

Člen 4

Najvišje dovoljene vrednosti ostankov, navedene v Prilogi k tej direktivi, se dodajo ali nadomestijo tiste, ki so navedene v Prilogi II k Direktivi 90/642/EGS, za obravnavane pesticide.

Člen 5

Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 2002. O tem takoj obvestijo Komisijo.

Te predpise uporabljajo od 1. januarja 2003.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 6

Ta direktiva začne veljati sedmi dan po objavi v Uradnem listu Evropskih skupnosti.

Člen 7

Ta direktiva je naslovljena na države članice.

V Bruslju, 19. avgusta 2002

Za Komisijo

David Byrne

Član Komisije

[1] UL L 340, 9.12.1976, str. 26.

[2] UL L 192, 20.7.2002, str. 47.

[3] UL L 221, 7.8.1986, str. 37.

[4] UL L 221, 7.8.1986, str. 43.

[5] UL L 350, 14.12.1990, str. 71.

[6] UL L 230, 19.8.1991, str. 1.

[7] UL L 189, 18.7.2002, str. 27.

[8] Smernice za napoved vnosa ostankov pesticidov s hrano (revidirane), ki jih je pripravila GEMS/Program za prehrano v sodelovanju s Codex Odborom za ostanke pesticidov, ki jih je objavila Svetovna zdravstvena organizacija leta 1997 (WHO/FSF/FOS/97.7).

--------------------------------------------------

PRILOGA

Skupine in primeri posameznih rastlin, ki jih zadeva MVO | Ostanki pesticidov in najvišja dovoljena vrednost ostankov (mg/kg) |

Formotion | Oksidemeton-metil (vsota oksidemeton-me-tila in demeton-S-me tilsulfona, izražena kot oksidemeton-metil) | Dimetoat (vsota dimetoata in ometoata, izražena kot dimetoat) |

1.Sadje, sveže, suho ali nekuhano, konzervirano z zamrzovanjem, brez dodanega sladkorja; orehi | | 0,02 | |

(i)AGRUMI | 0,02 | | 0,02 |

Grenivke | | | |

Limone | | | |

Limete | | | |

Mandarine (vključno s klementinami in drugimi hibridi) | | | |

Pomaranče | | | |

Grenivke | | | |

Drugo | | | |

(ii)OREHI LUPINARJI (olupljeni ali neolupljeni) | 0,05 | | 0,05 |

Mandeljni | | | |

Brazilski orehi | | | |

Kašev orehi | | | |

Kostanj | | | |

Kokosov oreh | | | |

Lešniki | | | |

Orehi makadamija | | | |

Orehi pekan | | | |

Pinjole | | | |

Pistacije | | | |

Orehi | | | |

Drugo | | | |

(iii)PEČKATO SADJE | 0,02 | | 0,02 |

Jabolka | | | |

Hruške | | | |

Kutine | | | |

Drugo | | | |

(iv)KOŠČIČASTO SADJE | 0,02 | | |

Marelice | | | |

Češnje | | | 1 |

Breskve (vključno z nektarinami in podobnimi hibridi) | | | |

Slive | | | |

Drugo | | | 0,02 |

(v)JAGODIČEVJE IN GROZDJE | 0,02 | | 0,02 |

(a)Namizno in vinsko grozdje

Namizno grozdje | | | |

Vinsko grozdje | | | |

(b)Jagode (razen divjih) | | | |

(c)Rozgasto jagodičevje (razen divjega)

Robide | | | |

Ostoržnice – robide | | | |

Loganova robida | | | |

Maline | | | |

Drugo | | | |

(d)Druge jagode in jagodičevje (razen divjega)

Borovnice | | | |

Brusnice | | | |

Ribez (rdeči, črni in beli) | | | |

Kosmulje | | | |

Drugo | | | |

(e)Divje jagodičevje in divji ribez | | | |

(vi)MEŠANO SADJE | 0,02 | | |

Avokado | | | |

Banane | | | |

Dateljni | | | |

Smokve | | | |

Kivi | | | |

Kumkvat | | | |

Liči | | | |

Mango | | | |

Olive | | | 2 |

Pasijonka | | | |

Ananas | | | |

Granatna jabolka | | | |

Drugo | | | 0,02 |

2.Zelenjava, presna ali nekuhana, zamrznjena ali suha | 0,02 | | |

(i)KORENASTA IN GOMOLJASTA ZELENJAVA | | 0,02 | 0,02 |

Rdeča pesa | | | |

Korenček | | | |

Zelena | | | |

Hren | | | |

Topinambur | | | |

Pastinak | | | |

Peteršilj – koren | | | |

Redkev | | | |

Črni koren (navadni gadnjak) | | | |

Sladki krompir | | | |

Koleraba | | | |

Repa | | | |

Jam | | | |

Drugo | | | |

(ii)ČEBULASTA ZELENJAVA | | 0,02 | |

Česen | | | |

Čebula | | | |

Šalotka | | | |

Spomladanska čebula | | | 2 |

Drugo | | | 0,02 |

(iii)ZELENJAVA – PLODOVKE | | 0,02 | 0,02 |

(a)Razhudniki

Paradižniki | | | |

Paprike | | | |

Jajčevci | | | |

Drugo | | | |

(b)Bučnice z užitno lupino

Kumare | | | |

Kumare za vlaganje | | | |

Bučke | | | |

Drugo | | | |

(c)Bučnice z neužitno lupino

Melone | | | |

Buče | | | |

Lubenice | | | |

Drugo | | | |

(d)Sladka koruza | | | |

(iv)ZELENJAVA – KAPUSNICE

(a)Cvetoče kapusnice | | 0,02 | |

Brokoli (vključno s kalabrijskim) | | | |

Cvetača | | | 0,2 |

Drugo | | | 0,02 |

(b)Glavnate kapusnice

Brstični ohrovt | | 0,05 | 0,3 |

Glavnato zelje | | 0,05 | 1 |

Drugo | | 0,02 | 0,02 |

(c)Listnate kapusnice | | 0,02 | 0,02 |

Kitajski kupus | | | |

Zeleni ohrovt | | | |

Drugo | | | |

(d)Kolerabica | | 0,05 | 0,02 |

(v)LISTNA ZELENJAVA IN PRESNA ZELIŠČA

(a)Solata in podobno | | 0,05 | |

Kreša | | | |

Motovilec | | | |

Solata | | | 0,5 |

Solata eskariolka | | | |

Drugo | | | 0,02 |

(b)Špinača in podobno | | 0,02 | 0,02 |

Špinača | | | |

Blitva (mangold) | | | |

Drugo | | | |

(c)Vodna kreša | | 0,02 | 0,02 |

(d)Radič vitlof | | 0,02 | 0,02 |

(e)Zelišča | | 0,02 | 0,02 |

Prava krebuljica | | | |

Drobnjak | | | |

Peteršilj | | | |

Listi zelene | | | |

Drugo | | | |

(vi)ZELENJAVA – STROČNICE (presne) | | 0,02 | |

Fižol (s stroki) | | | |

Fižol (brez strokov) | | | |

Grah (s stroki) | | | 1 |

Grah (brez strokov) | | | |

Drugo | | | 0,02 |

(vii)STEBELNA ZELENJAVA (presna) | | 0,02 | 0,02 |

Beluši | | | |

Kardij | | | |

Zelena | | | |

Komarček | | | |

Artičoka | | | |

Por | | | |

Rabarbara | | | |

Drugo | | | |

(viii)GOBE | | 0,02 | 0,02 |

Gojene gobe | | | |

Divje gobe | | | |

3.Stročnice | 0,02 | 0,02 | 0,02 |

Fižol | | | |

Leča | | | |

Grah | | | |

Drugo | | | |

4.Oljnice – seme | 0,05 | 0,05 | 0,05 |

Laneno seme | | | |

Arašidi (zemeljski oreški) | | | |

Makovo seme | | | |

Sezamovo seme | | | |

Sončnično seme | | | |

Repično seme | | | |

Soja | | | |

Gorčično seme | | | |

Bombaževo seme | | | |

Drugo | | | |

5.Krompir | 0,02 | 0,02 | 0,02 |

Zgodnji krompir | | | |

Pozni krompir | | | |

6.Čaj (posušeni listi in stebelca, fermentirani ali drugačni, Camellia sinensis) | 0,05 | 0,05 | 0,05 |

7.Hmelj (posušen), vključno s hmeljnimi storžki (kroglicami) in nekoncentriranim prahom | 0,05 | 0,05 | 0,05 |

--------------------------------------------------